***ПРОЕКТ НА ДОГОВОР***

С ПРЕДМЕТ:

**„………………………….**“.

Днес, ...………. 202.. г. в гр. Плевен, ул. .......... №... между

1. **Регионална здравна инспекция - Плевен** с адрес: гр. Плевен, ул. "Княз Александър Батенберг I" №7, ЕИК 176030972, представлявана от д-р Илиян Минчев – директор с главен счетоводител Виолета Стайкова - Йовева , наричана по-долу „**ВЪЗЛОЖИТЕЛ”,** от една страна,

и

2..............................................**,** ЕИК № **..............................**, представлявано от .........................., със седалище и адрес на управление: .......................... , тел ...................., e-mail: ..................... наричана по-долу за краткост **ИЗПЪЛНИТЕЛ**, от друга страна

на основание чл. 20, ал. 4, т. 3 от Закона за обществените поръчки, се сключи настоящия договор за следното:

**І. ПРЕДМЕТ НА ДОГОВОРА**

**Чл.1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема срещу възнаграждение да предоставя **услуги,** съгласно клаузите на договора, предложението за изпълнение на **ИЗПЪЛНИТЕЛЯ,** което енеразделна част от настоящия договор.

**(2)** В предмета на договора се включват услугите, описани в предложение за изпълнение на **ИЗПЪЛНИТЕЛЯ.**

**(3)** При противоречие между клаузите на настоящия договор и приложенията към него и Общите условия на договора с крайните потребители на **ИЗПЪЛНИТЕЛЯ** за обвързващи страните, се считат клаузите на настоящия договор и приложенията към него.

**II. СРОК НА ДОГОВОРА И МЯСТО НА ИЗПЪЛНЕНИЕ**

**Чл.2.** Срокът на договорае 24 месеца.

**Чл.3.** Услугите, предмет на настоящия договор, се предоставят на територията на Република България.

**III. ЦЕНИ И НАЧИН НА ПЛАЩАНЕ**

**Чл.4. (1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** цена за реално предоставените услуги, предмет на настоящия договор. Цените на услугите се определят съгласно **предложението за изпълнение н**а **ИЗПЪЛНИТЕЛЯ**, което е неразделна част от настоящия договор.

**(2)** Единичните цени на услугите, предмет на настоящия договор, не подлежат на увеличаване за срока на договора.

**Чл.5. (1) ВЪЗЛОЖИТЕЛЯТ** заплаща предоставените от **ИЗПЪЛНИТЕЛЯ** в изпълнение на настоящия договор услуги ежемесечно.

**(2) ВЪЗЛОЖИТЕЛЯТ** се задължава да заплаща извършените от **ИЗПЪЛНИТЕЛЯ** услуги по чл. 1 за всеки месец в срок до 20 (двадесет) дни от представяне на надлежно оформена данъчна фактура-оригинал от страна на **ИЗПЪЛНИТЕЛЯ**.

**(3)** Плащането се извършва по банков път, по следната банкова сметка на **ИЗПЪЛНИТЕЛЯ**:

**IBAN: …………………**

**BIC: …………………….**

**Банка:** **…………………..**

**(4)** При промяна на банковата сметка, посочена в ал. 3, **ИЗПЪЛНИТЕЛЯТ** уведомява **ВЪЗЛОЖИТЕЛЯ** писмено в 3-дневен срок от настъпване на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок или в по-кратък, ако последният е разумен(до 20 дни) с оглед настъпването на падежа, плащането по сметката се счита за валидно извършено, а задължението за плащане в съответния размер– за погасено.

**Чл.6. (1)** Изпълнителят е длъжен да уведомява писмено Възложителя за всички последващи промени по чл. 5, ал. 1 в срок от 5 (пет) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

**IV. Права и задължения на страните.**

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7. (1)** **ИЗПЪЛНИТЕЛЯТ** се задължава да осигурява услуги

**(2) ИЗПЪЛНИТЕЛЯТ** се задължава да спира предоставянето на услугите, предмет на настоящия договор, когато **ВЪЗЛОЖИТЕЛЯ** не извърши плащане в срока по чл. 5, ал. 2

**(3) Изпълнителят** има право:

**1.** да иска от **ВЪЗЛОЖИТЕЛЯ** необходимото съдействие за изпълнение на договора;

**2.** да получи цената по реда на раздел III от настоящия договор при пълно, точно и навременно изпълнение на задълженията му по договора.

**Чл.8. (1) ИЗПЪЛНИТЕЛЯТ се задължава:**

1. Да осъществява услугата съгласно предложението си за изпълнение.
2. Да изпълнява писмените нареждания на **ВЪЗЛОЖИТЕЛЯ** и при необходимост да съгласува с него организацията за изпълнение на отделните видове работи.
3. Да предоставя на **ВЪЗЛОЖИТЕЛЯ** възможност да извършва контрол по изпълнението предмета на договора.
4. Да информира своевременно **ВЪЗЛОЖИТЕЛЯ** при възникване на техническа невъзможност за извършване на някои от предвидените в настоящия договор дейности.
5. Да съставя, оформя и представя необходимите документи за разплащане.
6. Да сключи договор за подизпълнение, когато е обявил в офертата си, че при изпълнението ще участва подизпълнител. В договора за подизпълнение следва да е предвидена забрана за превъзлагане на възложени с договора за подизпълнение дейности.

**Чл.9. ИЗПЪЛНИТЕЛЯТ** няма право да се позове на незнание и/или непознаване на изискванията и условията за изпълнение на услугата, предмет на договора.

**Чл.10.** **ИЗПЪЛНИТЕЛЯТ** носи пълна отговорност за безопасността на всички видове работи и дейности на обектите, съгласно чл.1 на настоящия договор.

**Чл.11. (1)** По време на изпълнението **ИЗПЪЛНИТЕЛЯТ** да не допуска повреди или разрушения на инженерната инфраструктура в и извън границите на обекта/ите, при осъществяване на действия по изпълнение на договора.

**(2)** В случай, че по своя вина **ИЗПЪЛНИТЕЛЯТ** причини щети по предходната алинея, то възстановяването им е за негова сметка.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.12. (1). ВЪЗЛОЖИТЕЛЯТ** има право да проверява изпълнението на този договор по всяко време по начин, незатрудняващ работата на **ИЗПЪЛНИТЕЛЯ**.

**1.** да получава услугите, предмет на настоящия договор, точно, качествено и в срок, с дължимата грижа и в съответствие с условията на настоящия договор и приложенията към него;

**2.** да получава информация от **ИЗПЪЛНИТЕЛЯ** за хода на изпълнение на услугите, както и да следи за точното изпълнение на задълженията на **ИЗПЪЛНИТЕЛЯ** във всеки момент от действието на договора, без да пречи на **ИЗПЪЛНИТЕЛЯ**;

**3.** да получава информационни услуги (справки) 24 часа в денонощието, 7 дни в седмицата;

**4.** да получава своевременно информация относно възникването на непреодолими затруднения, които могат да забавят или осуетят точното изпълнение на договора.

**Чл. 13. ВЪЗЛОЖИТЕЛЯТ** се задължава:

**1.** да оказва необходимото съдействие на **Изпълнителя** за изпълнение на договора;

**2.** да заплаща уговорената цена по реда на раздел III от настоящия договор при пълно, точно и добросъвестно изпълнение;

**3.** да уведоми своевременно **ИЗПЪЛНИТЕЛЯ** в случай, че възникнат непреодолими затруднения, които могат да забавят или осуетят точното изпълнение на договора.

**Чл.14. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

1. Смърт или злополука, на което и да било физическо лице.
2. Загуба или нанесена вреда на каквото и да било имущество, вследствие изпълнение предмета на договора през времетраене на същия.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.15.** **ВЪЗЛОЖИТЕЛЯТ** приема изпълнението на услугите, предмет на настоящия договор, чрез лицата по чл.34, ако последните са извършени пълно, точно и с дължимата грижа.

**Чл.16.** Изпълнението на услугата съгласно изискванията на настоящия договор се удостоверява от лицата по чл.34 от договора.

**Чл.17. ИЗПЪЛНИТЕЛЯТ** предоставя възможност за осигуряване на обобщена информация за ползване на услугите при поискване от **ВЪЗЛОЖИТЕЛЯ**;

**V. САНКЦИИ ПРИ НЕИЗПЪЛНЕНИЕ**

**Чл.18.** **ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**Чл.19.** При неизпълнение или лошо изпълнение на дейностите по чл.1, установено с двустранен констативен протокол, изразяващо се в отклонения от изискванията на **ВЪЗЛОЖИТЕЛЯ**, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1 % от месечната цена без ДДС. Изпълнителят може да претендира за обезщетение за нанесени вреди и пропуснати ползи по общия ред, независимо от начислените неустойки равняващи се на стойността на предоставените за ползване устройства и оборудване, ако има такива и договора е предсрочно прекратен от страна на Възложителя.

**Чл.20.** При забавено изпълнение на задълженията по настоящия договор, **ИЗПЪЛНИТЕЛЯТ** дължи неустойка за всеки ден забава в размер на 0.5 % (нула цяло и пет на сто) от стойността на потребените от **ВЪЗЛОЖИТЕЛЯ** услуги през първия месец, считано от сключване на договора, съгласно представената от **ИЗПЪЛНИТЕЛЯ** фактура за този месец, но не повече от 1 % (едно на сто) от същата стойност.

**Чл.21. (1)** При виновно прекъсване предоставянето на услугите, предмет на настоящия договор удостоверено с двустранен констативен протокол, **ИЗПЪЛНИТЕЛЯТ** дължи неустойка за всеки ден, през който не ги е предоставял, в размер на 1 % (едно на сто) от стойността на потребените от **ВЪЗЛОЖИТЕЛЯ** услуги през съответния месец, съгласно представената от **ИЗПЪЛНИТЕЛЯ** фактура за този месец, но не повече от 5 % (пет на сто) от същата стойност.

**(2)** Под съответен месец по смисъла на ал. 1 следва да се разбира месецът, през който **ВЪЗЛОЖИТЕЛЯТ** е констатирал виновно прекъсване предоставянето на услугата със съставяне на констативен протокол, екземпляр от който е връчен на **ИЗПЪЛНИТЕЛЯ**.

**Чл.22. (1)** Страните по договора не отговарят за неизпълнението, причинено от непреодолима сила по смисъла на чл. 306 от Търговския закон. В тези случаи срокът за изпълнение на задълженията по договора се удължава със съответното време, в което трае непреодолимата сила.

**(2)** В случаите по ал. 1 страната, която не може да изпълни задължението си поради непреодолима сила, се задължава да уведоми незабавно писмено другатав какво се състои непреодолимата сила и възможните последици от нея за изпълнението на договора. При неуведомяване тя дължи обезщетение за настъпилите от това вреди.

**(3)** Страната не може да се позовава на непреодолима сила в случай, че е изпаднала в забава преди настъпването й.

**Чл.23. ИЗПЪЛНИТЕЛЯТ** може да претендира за обезщетение за нанесени вреди и пропуснати ползи по общия ред, независимо от начислените неустойки равняващи се на стойността на предоставените за ползване устройства и оборудване, ако има такива и договора е предсрочно прекратен от страна на **ВЪЗЛОЖИТЕЛЯ.**

**VI. ПРЕКРАТЯВАНЕ НА ДОГОВОРА**

**Чл.24.** Договорът се прекратява:

**1.** с изтичане срока на договора;

**2.** по взаимно съгласие между страните, изразено писмено;

**3.** при прекратяване без правоприемство на юридическо лице – страна по договора;

**4.** с изпращане на едномесечно предизвестие до другата страна по договора.

**Чл.25.** Всяка от страните може да развали договора в случаите, при условията и последиците на чл. 87-88 от ЗЗД с отправяне на писмено предупреждение от изправната страна до неизправната и определяне на 7-дневен срок за изпълнение. В случай на прекратяване на Договора, независимо от основанието за това, Възложителят дължи на Изпълнителя възстановяване на направените с оглед изпълнение на поръчката разходи, равняващи се на общия размер на оферираните цени оставащи за изплащане до изтичане срока на Договора.

**VII. ОБЩИ РАЗПОРЕДБИ**

Дефинирани понятия и тълкуване

**Чл.26.** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

Спазване на приложими норми

**Чл.27.** При изпълнението на Договора, **ИЗПЪЛНИТЕЛЯТ** [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 28. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **ИЗПЪЛНИТЕЛЯ**.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо, която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до **ИЗПЪЛНИТЕЛЯ** всички негови поделения, контролирани от него фирми и организации, всички [негови/нейни] служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**(5)** Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

Публични изявления

**Чл.29. ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

**Чл.30.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл.31.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл.32. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

**Чл.33.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

**Чл.34. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор отговорните лица за изпълнението са, както следва:

**1. За ВЪЗЛОЖИТЕЛЯ**:

Адрес за кореспонденция: …………………., тел.: ……………, факс: ……………, e-mail: …………………, лице отговорно по изпълнение на договора: …………….

**2. За ИЗПЪЛНИТЕЛЯ:**

Адрес за кореспонденция: …………………., тел.: ……………, факс: ……………, e-mail: …………………, лице за контакт: …………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

**(6)** Всички документи по договора, свързани с изпълнението и приемането на дейностите по договора, следва да бъдат задължително регистрирани в автоматизираната информационна система на Инспекцията /Eventis R7/. Регистрирането на документите се извършва в деня на настъпилото събитие, освен в случаите на основателна обективна невъзможност, като за дата на съответния документ се приема датата на неговото съставяне.

Приложимо право

**Чл.35.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

**Чл.36.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Този Договор се състави и подписа в 2 (два) еднообразни екземпляра – един за **ИЗПЪЛНИТЕЛЯ** и един за **ВЪЗЛОЖИТЕЛЯ**.

Приложения:

Към този Договор се прилагат и са неразделна част от него следните приложения:

Приложение № 1 – Предложение за изпълнение;

**ВЪЗЛОЖИТЕЛ: ИЗПЪЛНИТЕЛ:**

**...................................... ...........................................**

д-р Илиян Минчев – директор